CELEX: 62014TN0044
Language: lt
Date: 2014-01-15 00:00:00
Title: Byla T-44/14: 2014 m. sausio 15 d. pareikštas ieškinys byloje Costantini ir kt. prieš Komisiją

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/26
            
         2014 m. sausio 15 d. pareikštas ieškinys byloje Costantini ir kt. prieš Komisiją
   
   (Byla T-44/14)
   2014/C 93/46
   Proceso kalba: anglų
   
      Šalys
   
   
      Ieškovai: Bruno Costantini (Jesi, Italija), Robert Racke (Lamadelaine, Liuksemburgas), Pietro Pravata (Ben Hezė, Belgija), Zbigniew Galązka (Lodzė, Lenkija), Justo Santos Domínguez (Leganesas, Ispanija), Maria Isabel Lemos (Mealjada, Portugalija), André Clavelou (Vensenas, Prancūzija), piliečių komitetas „Right to Lifelong Care: Leading a life of dignity and Independence is a fundamental right!“, atstovaujami advokato O. Brouwer, ir solisitoriaus A. Woods
   
      Atsakovė: Europos Komisija
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti 2013 m. lapkričio 5 d. Europos Komisijos sprendimą atsisakyti pagal 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (OL L 65, 2011, p. 1) registruoti piliečių iniciatyvą „Right to Lifelong Care: Leading a life of dignity and independence is a fundamental right!“ (toliau — iniciatyva), apie kurį 2013 m. lapkričio 5 d. laišku su nuoroda C(2013) 7612 galutinis (toliau — ginčijamas sprendimas) pranešta ieškovų atstovui ir pakaitiniam atstovui, ir
            
         
               —
            
            
               priteisti iš atsakovės ieškovų bylinėjimosi išlaidas, įskaitant bet kurios į bylą įstojusios šalies išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi trimis pagrindais.
   
               1.
            
            
               Pirmasis ieškinio pagrindas, susijęs su tuo, kad atsisakydama registruoti iniciatyvą Komisija klaidingai taikė reikiamą teisinį kriterijų, numatytą Reglamento Nr. 211/2011 4 straipsnio 2 dalies b punkte, nes i) neteisingai nustatė, kad iniciatyvos tikslų negalima pakankamai pasiekti pagal Sutartį dėl Europos Sąjungos veikimo, ir ii) neatsižvelgė į principus, kuriais grindžiamas Reglamentas Nr. 211/2011.
            
         
               2.
            
            
               Antrasis ieškinio pagrindas, susijęs su tuo, kad Komisija nesilaikė bendrųjų gero administravimo principų, kai atsisakė registruoti iniciatyvą, nors užregistravo piliečių iniciatyvas, kuriomis numatoma siekti panašaus pobūdžio tikslų.
            
         
               3.
            
            
               Trečiasis ieškinio pagrindas, susijęs su tuo, kad Komisija neįvykdė savo pareigos pakankamai ir tinkamai motyvuoti ginčijamą sprendimą ir pažeidė SESV 296 straipsnį.